CELEX: 32021D0477
Language: bg
Date: 2021-03-18 00:00:00
Title: Решение за изпълнение (ЕС) 2021/477 на Комисията от 18 март 2021 година за одобрение на измененията в националните програми за контрол на салмонела при някои живи животни и продукти от животински произход, представени от Финландия и Швеция (нотифицирано под номер С(2021) 1672) (само текстовете на фински и шведски език са автентични)

22.3.2021   
               
               
                  BG
               
               
                  Официален вестник на Европейския съюз
               
               
                  L 99/75
               
            
         РЕШЕНИЕ ЗА ИЗПЪЛНЕНИЕ (ЕС) 2021/477 НА КОМИСИЯТА
         от 18 март 2021 година
         за одобрение на измененията в националните програми за контрол на салмонела при някои живи животни и продукти от животински произход, представени от Финландия и Швеция
         
            
               (нотифицирано под номер С(2021) 1672)
            
         
         (само текстовете на фински и шведски език са автентични)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1), и по-специално член 6, параграф 3 от него,
         като има предвид, че:
         
                     (1)
                  
                  
                     Представената от Финландия оперативна програма за контрол на салмонела при някои живи животни и животински продукти, която обхваща, наред с другото, животни от рода на едрия рогат добитък и свине за разплод, продукция и клане и говеждо месо, свинско месо и птиче месо, беше одобрена с Решение 94/968/ЕО на Комисията (2).
                  
               
                     (2)
                  
                  
                     Представената от Швеция оперативна програма за контрол на салмонела при някои живи животни и животински продукти, която обхваща, наред с другото, животни от рода на едрия рогат добитък и свине за разплод, продукция и клане, както и говеждо месо и свинско месо, беше одобрена с Решение 95/50/ЕО на Комисията (3).
                  
               
                     (3)
                  
                  
                     Представената от Финландия национална програма за контрол на салмонела при стада от птици за разплод от вида Gallus gallus беше одобрена с Решение 2006/759/ЕО на Комисията (4), представената от Финландия национална програма за контрол на салмонела при стада от кокошки носачки от вида Gallus gallus беше одобрена с Решение 2007/848/ЕО на Комисията (5), представената от Финландия национална програма за контрол на салмонела при стада от бройлери от вида Gallus gallus беше одобрена с Решение 2008/815/ЕО на Комисията (6), а представената от Финландия национална програма за контрол на салмонела при пуйки беше одобрена с Решение 2009/771/ЕО на Комисията (7).
                  
               
                     (4)
                  
                  
                     Измененията в представената от Финландия програма за контрол на салмонела при стада от птици за разплод от вида Gallus gallus бяха одобрени с Решение 2007/849/ЕО на Комисията (8).
                  
               
                     (5)
                  
                  
                     На 10 март 2020 г. Финландия представи за одобрение на Комисията изменения в оперативната си програма за контрол на салмонела при някои живи животни и животински продукти по отношение на говеждо месо, свинско месо и птиче месо и по отношение на животни от рода на едрия рогат добитък и свине за разплод, продукция и клане, както и изменения в националната си програма за контрол на салмонела при стада от птици за разплод от вида Gallus gallus, при стада от кокошки носачки от вида Gallus gallus, при стада от бройлери от вида Gallus gallus и при пуйки.
                  
               
                     (6)
                  
                  
                     На 26 ноември 2019 г. Швеция представи за одобрение на Комисията изменения в оперативната си програма за контрол на салмонела при някои живи животни и животински продукти по отношение на говеждо месо и свинско месо и по отношение на животни от рода на едрия рогат добитък и свине за разплод, продукция и клане.
                  
               
                     (7)
                  
                  
                     Предложените изменения на тези програми бяха представени на държавите членки на заседанието на Постоянния комитет по растенията, животните, храните и фуражите на 10 декември 2020 г. Те вземат предвид развитието на ситуацията във Финландия и Швеция и отговарят на изискванията, определени в Регламент (ЕО) № 2160/2003.
                  
               
                     (8)
                  
                  
                     Поради това предложените изменения следва да бъдат одобрени.
                  
               
                     (9)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Одобряват се измененията по отношение на говеждо месо, свинско месо и птиче месо и по отношение на животни от рода на едрия рогат добитък и свине за разплод, продукция и клане, представени от Финландия на 10 март 2020 г. във връзка с нейната оперативна програма за контрол на салмонела при някои живи животни и животински продукти, одобрена с Решение 94/968/ЕО.
         
         
            Член 2
            Одобряват се измененията по отношение на говеждо месо и свинско месо и по отношение на животни от рода на едрия рогат добитък и свине за разплод, продукция и клане, представени от Швеция на 26 ноември 2019 г. във връзка с нейната оперативна програма за контрол на салмонела при някои живи животни и животински продукти, одобрена с Решение 95/50/ЕО.
         
         
            Член 3
            Одобряват се измененията, представени от Финландия на 10 март 2020 г. във връзка с нейната национална програма за контрол на салмонела при стада от птици за разплод от вида Gallus gallus, одобрена с Решение 2006/759/ЕО.
         
         
            Член 4
            Одобряват се измененията, представени от Финландия на 10 март 2020 г. във връзка с нейната национална програма за контрол на салмонела при стада от кокошки носачки от вида Gallus gallus, одобрена с Решение 2007/848/ЕО.
         
         
            Член 5
            Одобряват се измененията, представени от Финландия на 10 март 2020 г. във връзка с нейната национална програма за контрол на салмонела при стада от бройлери от вида Gallus gallus, одобрена с Решение 2008/815/ЕО.
         
         
            Член 6
            Одобряват се измененията, представени от Финландия на 10 март 2020 г. във връзка с нейната национална програма за контрол на салмонела при пуйки, одобрена с Решение 2009/771/ЕО на Комисията.
         
         
            Член 7
            Адресати на настоящото решение са Република Финландия и Кралство Швеция.
         
         
            Съставено в Брюксел на 18 март 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 325, 12.12.2003 г., стр. 1.
         
            (2)  Решение 94/968/ЕО на Комисията от 28 декември 1994 г. относно одобрение на оперативната програма за контрол на салмонелите при някои живи животни и животински продукти, представена от Финландия (ОВ L 371, 31.12.1994 г., стр. 36).
         
            (3)  Решение 95/50/ЕО на Комисията от 23 февруари 1995 г. относно одобрение на оперативната програма за контрол на салмонелите при някои живи животни и животински продукти, представена от Швеция (ОВ L 53, 9.3.1995 г., стр. 31).
         
            (4)  Решение 2006/759/ЕО на Комисията от 8 ноември 2006 г. за одобряване на определени национални програми за контрол на салмонела при стада за разплод от вида Gallus gallus (ОВ L 311, 10.11.2006 г., стр. 46).
         
            (5)  Решение 2007/848/ЕО на Комисията от 11 декември 2007 г. относно одобрение на някои национални програми за контрол на салмонелата при стада от кокошки носачки от вида Gallus gallus (ОВ L 333, 19.12.2007 г., стр. 83).
         
            (6)  Решение 2008/815/ЕО на Комисията от 20 октомври 2008 г. за одобряване на някои национални програми за контрол на салмонелата при стада от бройлери от вида Gallus gallus (ОВ L 283, 28.10.2008 г., стр. 43).
         
            (7)  Решение 2009/771/ЕО на Комисията от 20 октомври 2009 г. за одобрение на някои национални програми за контрола на салмонела при пуйки (ОВ L 275, 21.10.2009 г., стр. 28).
         
            (8)  Решение 2007/849/ЕО на Комисията от 12 декември 2007 г. относно одобрение на промените в националната програма за контрол на салмонелата при птици за разплод от вида Gallus gallus, представена от Финландия (ОВ L 333, 19.12.2007 г., стр. 85).